נציבות האיחוד האירופי הודיעה על מניעת כניסת כל טיסות חברות תעופה מלוב למרחב האווירי של מדינות האיחוד, מסיבות הקשורות להליכי בטיחות טיסה.
ההחלטה התקבלה במסגרת העדכון ה-19 של הרשימה השחורה של האיחוד האירופי, הכוללת 279 חברות תעופה מ-21 מדינות.
בהודעתה הביעה נציבות האיחוד האירופי דאגה עמוקה מרמת מעקב בטיחות הטיסה בחברות התעופה של לוב והותירה את האיסור על כנו עד חודש נובמבר 2012.
עוד נמסר, כי בעקבות דיונים עם רשות התעופה האזרחית של לוב ושר התחבורה הלובי, הוטלו ההגבלות על חברות התעופה בלוב. הגורמים המוסמכים במדינה התבקשו למנוע המראת מטוסים למדינות האיחוד, על מנת להימנע מהכללת חברות התעופה של לוב ברשימה השחורה.